Tobias Asser

Tobias Michael Carel Asser (Amsterdam, 1838ko apirilaren 28a - Haga, 1913ko uztailaren 29a) herbeheretar legelaria izan zen. 1911ko Bakearen Nobel Saria jaso zuen Alfred Friedekin batera nazioarteko zuzenbide pribatuaren arloan egindako lanagatik.

Judu jatorriko izan zen. Zuzenbidea ikasi zuen Amsterdam eta Leidengo unibertsitateetan, eta horietako lehenengoan irakasle izan zen. Revue de Droit International et de Législation Comparée eta Institut de droit international delakoen sortzaileetako bat izan zen.

1893an, Nazioarteko Zuzenbide Publikoari Buruzko Hagako Konferentziaren lehen saioa deitu zuen. Asser hautatu zuten presidente, eta bigarren eta laugarren saioetan hautatu zuten berriro. Konferentziak hainbat itun aldeaniztun egin zituen.

Herbeheretar ordezkaria izan zen 1899ko eta 1907ko Hagako Bake Konferentzietan. 1902an nazioarteko lehen arbitraje-gortean parte hartu zuen.

Kategoria:Amsterdamdarrak
Kategoria:Herbehereetako legelariak
Kategoria:Bakearen Nobel Saridunak
Kategoria:Herbehereetako politikariak
Kategoria:Herbehereetako juduak